Uznesenie Európskeho parlamentu o finančných dôsledkoch pristúpenia Bulharska a Rumunska (2005/2031(INI))



Úradný vestník 033 E , 09/02/2006 S. 0403 - 0404



P6_TA(2005)0116 Finančné dôsledky pristúpenia Rumunska a Bulharska Uznesenie Európskeho parlamentu o finančných dôsledkoch pristúpenia Bulharska a Rumunska (2005/2031(INI)) Európsky parlament, - so zreteľom na článok 272 Zmluvy o ES, - so zreteľom na Medziinštitucionálnu dohodu zo 6. mája 1999 medzi Európskym parlamentom, Radou a Komisiou o rozpočtovej disciplíne a zlepšení rozpočtového postupu [1] a najmä na body 27 a 30, - so zreteľom na výsledok rokovaní s predsedníctvom Rady a Trialógu z 5. a 13. apríla 2005, - so zreteľom na článok 45 rokovacieho poriadku, - so zreteľom na správu Výboru pre rozpočet (A6-0090/2005), A. keďže Zmluva o ES a najmä jej článok 272 a Medziinštitucionálna dohoda zo 6. mája 1999 a najmä jej body 27 a 30, obsahujú ustanovenia, ktoré potvrdzujú právomoci a postupy rozpočtového orgánu pri klasifikácii výdavkov a zodpovedajúceho orgánu, 1. schvaľuje spoločné vyhlásenie priložené k tomuto uzneseniu; 2. poveruje svojho predsedu, aby postúpil toto uznesenie spolu so spoločným vyhlásením Rade a Komisii. [1] Ú. v. ES C 172,18.6.1999, s. 1. Dohoda zmenená a doplnená rozhodnutím 2003/429/ES (Ú. v. EÚ L 147, 14.6. 2003, s. 25). -------------------------------------------------- PRÍLOHA I SPOLOČNÉ VYHLÁSENIE EURÓPSKEHO PARLAMENTU, RADY A KOMISIE Finančné dôsledky pristúpenia Bulharska a Rumunska 1. Bez toho, aby bol dotknutý návrh Zmluvy o Ústave pre Európu a. Predstavitelia vlád členských štátov po stretnutí s Radou, vyhlasujú, že sumy v hlave III Finančných ustanovení Aktu o pristúpení pripojenému k návrhu Zmluvy o pristúpení predložené v rámci postupu súhlasu Európskeho parlamentu, sú spomenuté bez toho, aby boli dotknuté práva Európskeho parlamentu a právomoci a výsadné práva rozpočtového orgánu podľa článku 272 Zmluvy o ES a príslušných ustanovení Medziinštitucionálnej dohody zo 6. mája 1999. b. Rada, Komisia a Európsky parlament potvrdzujú, že klasifikácia výdavkov v článkoch 30 - 34, hlavy III, Finančných ustanovení Aktu o pristúpení, pripojenému k návrhu Zmluvy o pristúpení, bude zahŕňať nepovinné výdavky po roku 2009. 2. Komisia potvrdzuje, že jej návrh finančného rámca (2007 - 2013) je založený na predpoklade, že Bulharsko a Rumunsko sa stanú členskými štátmi 1. januára 2007. Európsky parlament a Rada berú na vedomie indikatívne sumy pre Bulharsko a Rumunsko, ktoré predložila Komisia v marci 2004 a ktoré posúdila Rada vo svojich záveroch z 22. marca 2004 o "finančnom balíku na prístupové rokovania s Bulharskom a Rumunskom". Financovanie pristúpenia Bulharska a Rumunska sa zabezpečí bez ohrozenia záväzkov existujúcich viacročných programov alebo budúcich finančných výhľadov. 3. Európsky parlament, Rada a Komisia upozorňujú na význam Medziinštitucionálnej dohody zo 6. mája 1999 o fungovaní rozpočtových postupov a na skutočnosť, že je potrebné plné dodržiavanie tejto dohody zo strany všetkých inštitúcií. -------------------------------------------------- PRÍLOHA II FINANČNÝ BALÍK NAVRHNUTÝ KOMISIOU 22. MARCA 2004 PRE BULHARSKO A RUMUNSKO Zdroj: závery Rady pre všeobecné záležitosti z 22.3.2004 VIAZANÉ ROZPOČTOVÉ PROSTRIEDKY | 2007 | 2008 | 2009 | Spolu | Poľnohospodárstvo | 1141 | 1990 | 2342 | 5473 | Štrukturálne operácie | 1938 | 2731 | 3605 | 8273 | Vnútorné politiky | 444 | 434 | 426 | 1304 | Administratíva | 96 | 125 | 125 | 346 | Viazané rozpočtové prostriedky spolu | 3619 | 5279 | 3498 | 15396 | Platobné rozpočtové prostriedky | 1648 | 3276 | 4131 | 9056 | --------------------------------------------------